Bjarne Kristoffersen

Bjarne Kristoffersen (født 15. november 1916 i Nedre Eiker i Buskerud, død 25. mars 1994 i Enebakk) var en norsk illustratør, tegneserietegner og -utgiver. Han var kjent under signaturen Bjarne K. 

Bjarne Kristoffersen fikk offentliggjort de første tegningene sine i  DrammensAvisa Fremtiden allerede som elleve-tolvåring. Han fikk støtte fra hjemkommunen til å ta tegneutdannelse. De første tegneoppdragene han hadde, var blant annet i Donald Duck, der han tegnet rebuser og andre oppgaver. I 1954 ble han tegner av serien Soldat 47 som han utga sammen med Øyvind Dybvad. Etter hvert som Jens R. Nilssen reduserte tegneoppdragene sine, overtok Kristoffersen juleheftene Peik i 1958, Vangsgutane i 1959 og Bamsemann i 1964. Bjarne Kristoffersen var også tilknyttet Bladkompaniet som tegner.

Kategori:Norske illustratører
Kategori:Norske tegneserieskapere
Kategori:Personer fra Nedre Eiker kommune
Kategori:Fødsler i 1916
Kategori:Dødsfall i 1994